 “Ninaendelea vizuri, nafanya mazoezi mepesi, kwenye gym ya kliniki ya Nandal iliyopo Msasani Dar es Salaam, chini ya madaktari jambo ambalo linanipa matumaini ya kurejea uwanjani haraka,” alisema Cannavaro.Pia Cannavaro alisema kurejea katika kikosi chake, kutatokana na taarifa ya madaktari wanaendelea kumpa mazoezi na matibabu katika kliniki ya Nandal ili kuhakikisha anakuwa fiti. Cannavaro alisema awali ilipangwa afanyiwe upasuaji kwa mara nyingine, lakini baada ya uchunguzi wa madaktari walikubaliana aendelee na mazoezi mepesi, chini ya uangalizi wa madaktari hao hadi watakapomruhusu.Canavaro alisema anafarijika kuona wachezaji wenzake wanapambana uwanjani, ili kuhakikisha Yanga inafanya vizuri katika mechi zake za Ligi Kuu bara na zile za klabu bingwa Afrika na kusema ligi kwa sasa ina ushindani mkubwa, lakini anakiamini kikosi chao, kutokana na uwezo wa kupambana waliokuwa nao uwanjani.